**EGYÜTTMŰKÖDÉSI MEGÁLLAPODÁS**

amely létrejött egyfelől a **Szombathely Megyei Jogú Város Polgármesteri Hivatala** (székhelye: 9700 Szombathely, Kossuth Lajos u. 1-3., adószáma: 15421137-2-18, képviseli: Dr. Károlyi Ákos jegyző) mint a Közterület-felügyelet Állategészségügyi és Ebrendészeti Szolgálatát belső szervezeti egységként magába foglaló polgármesteri hivatal (a továbbiakban: **Szolgálat**),

másfelől az **Állatvédők Vasi Egyesülete** (székhelye: 9700 Szombathely, Szigligeti u. 67., adószáma: 18508431-1-18, képviseli: Vértesi Andrea, az Egyesület elnöke, a továbbiakban: **Egyesület**)

(a továbbiakban együttesen: Felek) között az alulírott helyen és napon az alábbi feltételekkel.

# **I. Az együttműködési megállapodás célja**

1. A Felek célja jelen megállapodással:
2. a szombathelyi állatvédelemmel foglalkozó hatóságok és civil szervezetek közötti együttműködés, közös munka hatékonyságának és eredményességének növelése;
3. a Szombathely közigazgatási területén élő gazdátlan, kóbor ebek befogásának elősegítése, a befogott ebek életkörülményei javításának, valamint az ebek új gazdához jutásának előmozdítása.

**II. A Szolgálat vállalásai**

1. A Szolgálat a működése során az Állategészségügyi és Ebrendészeti Szolgálat mindenkor hatályos működési szabályzatáról szóló jegyzői utasítás alapján eljárva:
2. a város közigazgatási területén a kóbor állatokat befogja, őrzi, gondozza;
3. a kóbor állatok befogását az állatok kíméletével, az állatvédelmi törvény előírásainak betartásával végzi;
4. a befogást követően megkísérli a befogott állatok gazdáinak felkutatását és értesítését;
5. a beazonosított állattartó részére az állatot kiadja a szükséges eljárások lefolytatása mellett;
6. a befogott állatokról nyilvántartást vezet, amely tartalmazza a befogás helyét, idejét, az állat leírását.
7. A Szolgálat a befogott állatokról folyamatosan tájékoztatja az Egyesületet.
8. Amennyiben a telephelyen van szabad kennel, abban az esetben a Szolgálat:
9. az Egyesület által szabad-, munkaszüneti- és ünnepnapon befogott ebeket az első munkanapon átveszi az Egyesülettől;
10. az Egyesülethez munkanapon bekerült kóbor ebeket munkaidőben azonnal, vagy munkaidő lejárta után az első munkanapon átveszi;
11. az Állatkórházba a lakosság által bevitt kóbor ebeket átveszi.
12. A Szolgálat a telephelyén rendelkezésre álló férőhelyek szabad kapacitásának növelése érdekében:
13. törekszik a befogott és gazdát nem talált állatok új gazdához juttatására;
14. az örökbe fogadható állatokról minél több média- és közösségi felületen – lehetőleg fényképpel ellátva – folyamatosan tájékoztatja a lakosságot, a bekerülést követő lehető legkorábbi időpontban.

**III. Az Egyesület vállalásai**

1. Az Egyesület, amennyiben az adott helyzetben elérhető, szabad önkéntessel és közlekedésre alkalmas szállítójárművel rendelkezik, úgy szabad-, munkaszüneti- és ünnepnapokon vállalja, hogy Szombathely város közigazgatási határán belül gondoskodik a kóbor ebek befogásáról. A befogás-megtalálás körülményeiről (időpont, helyszín), az ebről az átvevő Szolgálat részére az átadáskor adatot szolgáltat.
2. Az Egyesület vállalja, hogy a Szolgálat telephelyén tartott ebeket, főként a szuka kutyákat, valamint a bull típusú ebeket (kanokat és szukákat egyaránt) a lehető leghamarabb, de legkésőbb a kikerülésük előtt ivartalaníttatja.
3. Az Egyesület az állatok érdekeit figyelembe véve vállalja, hogy a Szolgálat telephelyére bekerült kölyökkutyákat a telephely adottságai miatt, biztonságuk érdekében átveszi. Ugyanígy a magas vemhes (ellés előtt álló) szuka kutyák ellátását még a kölykök megszületése előtt átveszi.
4. Az Egyesület a sérült, ellátásra, esetleg műtétre szoruló állatok gondozásában lehetőségeihez képest részt vállal.
5. A Szolgálat részére – akár természetes, akár jogi személy által – felajánlott adományokat az Egyesület átveszi, az adomány fel nem használt részét a Szolgálat kapcsolattartó személyének továbbítja, amelynél figyelembe veszi a Szolgálat által jelzett igényeket.
6. A Szolgálatnál örökbe fogadható állatokról a média- és közösségi felületen megjelent információkat saját média- és közösségi felületein tovább terjeszti.
7. A Szolgálat tudomással bír arról, hogy az Egyesület az 1. a) pontban meghatározott cél érdekében a Kutyamenhely Alapítvánnyal külön együttműködési megállapodást kötött.

# **IV. Az együttműködési megállapodás felmondása, módosítása**

1. A megállapodást a Felek határozatlan időtartamra kötik azzal, hogy azt bármelyik fél jogosult a másik félhez intézett írásbeli nyilatkozattal annak kézhezvételétől számított 60 napos határidővel felmondani.
2. A Felek a jelen megállapodást a másik fél súlyos szerződésszegése esetén jogosultak azonnali hatállyal felmondani.
3. A Felek az együttműködési megállapodást közös megegyezésükkel bármikor módosíthatják.

# **V. A kapcsolattartás rendje**

1. A Felek a jelen együttműködési megállapodás végrehajtására, a megállapodással kapcsolatos egyeztetésekre, a megállapodás módosításának kidolgozására és az egyéb kapcsolattartásra az alábbi szakmai felelősöket jelölik ki:

* Polgármesteri Hivatal részéről: Németh János, a Hatósági Osztály Közterület-felügyeletnek az Állategészségügyi és Ebrendészeti Szolgálat szakmai koordinálásával megbízott igazgatási ügyintézője ( );
* Egyesület részéről: Vértesi Andrea ( )

Dienes Szandra ( )

# **VI. Záró rendelkezések**

1. Jelen megállapodás a Felek aláírását követő napon lép hatályba.
2. A Felek megállapodnak abban, hogy az esetleges jogvitáikat elsősorban békés úton, tárgyalások útján kívánják rendezni. Amennyiben ezek 15 nap alatt nem vezetnek eredményre, bármelyik fél bírósághoz fordulhat.
3. Jelen megállapodásban nem szabályozott kérdések tekintetében a közterület-felügyeletről szóló 1999. évi LXIII. törvény, a Polgári Törvénykönyvről szóló 2013. évi V. törvény és a további vonatkozó jogszabályok, valamint az Állategészségügyi és Ebrendészeti Szolgálat mindenkor hatályos működési szabályzatáról szóló jegyzői utasítás rendelkezései az irányadóak.
4. Jelen megállapodás négy példányban készült, amelyből 2-2 példány a Polgármesteri Hivatalé és az Egyesületé.
5. Jelen megállapodást a Felek, annak elolvasását és értelmezését követően, mint akaratukkal mindenben megegyezőt, jóváhagyólag írták alá.

Szombathely, 2021. június „ ”.

………………………… …………………………

**(: Dr. Károlyi Ákos :) (: Vértesi Andrea :)**

Szombathely Megyei Jogú Város elnök

Jegyzője **Egyesület**

**Polgármesteri Hivatal**

**Záradék:** Jelen együttműködési megállapodást a Polgármesteri Hivatal részéről a közterület-felügyeletről szóló 1999. évi LXIII. törvény 6. § (1) bekezdése alapján Szombathely Megyei Jogú Város Közgyűlése hagyta jóvá a …/2021. (VI.24.) Kgy. számú határozattal.